CELEX: 32015D1319
Language: lt
Date: 2015-07-29 00:00:00
Title: 2015 m. liepos 29 d. Komisijos įgyvendinimo sprendimas (ES) 2015/1319 dėl tam tikrų apsaugos priemonių, susijusių su labai patogenišku H7N7 potipio paukščių gripu Vokietijoje (pranešta dokumentu Nr. C(2015) 5501) (Tekstas svarbus EEE)

31.7.2015   
            
            
               LT
            
            
               Europos Sąjungos oficialusis leidinys
            
            
               L 203/25
            
         KOMISIJOS ĮGYVENDINIMO SPRENDIMAS (ES) 2015/1319
   2015 m. liepos 29 d.
   dėl tam tikrų apsaugos priemonių, susijusių su labai patogenišku H7N7 potipio paukščių gripu Vokietijoje
   
      
         (pranešta dokumentu Nr. C(2015) 5501)
      
   
   (Tekstas autentiškas tik vokiečių kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               paukščių gripas yra užkrečiama virusinė naminių ir kitų paukščių liga. Paukščių gripo virusų, kuriais užsikrečia naminiai paukščiai, sukelta liga būna dviejų pagrindinių formų, kurios skiriasi pagal virulentiškumą. Mažai patogeniškas virusas paprastai sukelia tik nesunkius simptomus, o labai patogeniško viruso pasekmė yra labai didelis daugelio rūšių naminių paukščių gaištamumas. Ši liga gali turėti labai didelį neigiamą poveikį paukštininkystės sektoriaus pelningumui;
            
         
               (2)
            
            
               paukščių gripu dažniausiai užsikrečia paukščiai, tačiau tam tikromis aplinkybėmis juo taip pat gali užsikrėsti žmonės, nors pavojus paprastai yra labai nedidelis;
            
         
               (3)
            
            
               kilus paukščių gripo protrūkiui atsiranda pavojus, kad ligos sukėlėjas gali išplisti į kitus ūkius, kuriuose auginami naminiai arba kiti nelaisvėje laikomi paukščiai. Vadinasi, prekiaujant gyvais paukščiais arba jų produktais virusas gali plisti iš vienos valstybės narės į kitas valstybes nares ar į trečiąsias šalis;
            
         
               (4)
            
            
               Tarybos direktyvoje 2005/94/EB (3) nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtiniausios kontrolės priemonės, taikytinos kilus šios naminių ir kitų nelaisvėje laikomų paukščių ligos protrūkiui. Toje direktyvoje numatyta, kad kilus labai patogeniško paukščių gripo protrūkiui turi būti nustatomos apsaugos ir priežiūros zonos;
            
         
               (5)
            
            
               Vokietija pranešė Komisijai apie labai patogeniško H7N7 potipio paukščių gripo protrūkį, kilusį jos teritorijoje esančiame ūkyje, kuriame auginami naminiai arba kiti nelaisvėje laikomi paukščiai, ir nedelsdama ėmėsi priemonių, kurių reikalaujama pagal Direktyvą 2005/94/EB, įskaitant apsaugos ir priežiūros zonų nustatymą;
            
         
               (6)
            
            
               Komisija išnagrinėjo tas priemones bendradarbiaudama su Vokietija ir įsitikino, kad šios valstybės narės kompetentingos institucijos nustatytų apsaugos ir priežiūros zonų ribos yra pakankamai toli nuo ūkio, kuriame patvirtintas ligos protrūkis;
            
         
               (7)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, šias Vokietijoje nustatytas apsaugos ir priežiūros zonas būtina skubiai apibrėžti Sąjungos lygmeniu bendradarbiaujant su ta valstybe nare;
            
         
               (8)
            
            
               todėl šio sprendimo priede reikėtų apibrėžti Vokietijos apsaugos ir priežiūros zonas, kuriose turi būti taikomos Direktyvoje 2005/94/EB nustatytos gyvūnų sveikatos kontrolės priemonės, ir nustatyti šio skirstymo į regionus trukmę;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Vokietija užtikrina, kad apsaugos ir priežiūros zonos, nustatytos pagal Direktyvos 2005/94/EB 16 straipsnio 1 dalį, apimtų bent tas teritorijas, kurios šio sprendimo priedo A ir B dalyse nurodytos kaip apsaugos ir priežiūros zonos.
   2 straipsnis
   Šis sprendimas taikomas iki 2015 m. gruodžio 31 d.
   3 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2015 m. liepos 29 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
   
      PRIEDAS
      
         A dalis
      
      Apsaugos zona, kaip nurodyta 1 straipsnyje:
      
                  ISO šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 29 straipsnį)
               
            
                  DE
               
               
                  Vokietija
               
               
                  Pašto/ADNS kodas
               
               
                  Teritorija, kurią sudaro:
               
               
                   
               
            
                   
               
               
                   
               
               
                  EMSLANDAS 03454
               
               
                  Šios Žemutinės Saksonijos Emslando rajono dalys:
                  Herclakė; nuo Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) iki Essenbeel gatvės lygio, tada L formos linija iki B213 kelio, Zum Klingenberg, K 256, Alter Kirchweg, Im Dorfe (K 256), Oling iki Große Hase upės, rajono skiriamąja riba Große Hase upe iki Hahnenmoorkanal, kanalu Hahenmoorkanal iki L 128, Siedlerstraße, Friesenstraße iki rajono skiriamosios ribos, rajono skiriamąja riba iki Wettruper Damm.
               
               
                  2015 m. rugpjūčio 19 d.
               
            
         B dalis
      
      Priežiūros zona, kaip nurodyta 1 straipsnyje:
      
                  ISO šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 31 straipsnį)
               
            
                  DE
               
               
                  Vokietija
               
               
                  Pašto/ADNS kodas
               
               
                  Teritorija, kurią sudaro:
               
               
                   
               
            
                   
               
               
                   
               
               
                  EMSLANDAS 03454
               
               
                  Žemutinėje Saksonijoje:
                  
                               
                           
                           
                              Klopenburgo rajonas:
                              šiaurinėje rajono skiriamosios ribos pusėje palei Vinner Weg und Birkenweg iki Löningen, tada Dr. Lübbers-Weg, Langenstraße, Hasestraße, Röpker Weg, Röpker Straße ir Zur Moorburg iki rajono skiriamosios ribos, tada šia skiriamąja riba iki pradinio taško Vinner Weg.
                           
                        
                               
                           
                           
                              Emslando rajonas:
                              Wettrup, pradedant Bahnhofstraße (pietryčių kryptimi), Im Felde, Bergerstraße, Haselünner Straße, K 317, Alte Haselünner Straße, Moorhook, Steppenberger Straße, Penninghuser Straße, Walldamm, K 233, Hestruper Mühlenbach, Lotter Beeke, Feldweg (vietinės reikšmės keliu) iki Droper Straße, Lotter Beeke iki Hase upės, Hammer-Tannen-Straße, Industriestraße, Hammerstraße, Schwarzenbergweg, Meppener Straße, Im Fehn, Diekstraße, Sandstraße, Am Schullenriedengraben, Meppener Straße, B 402, Stadtmark, K 207, Am Sportplatz, Alter Kirchweg, K 207, Alte Schulstraße, Am Jugendheim, Zum Herthum, Feldweg iki Middelradde, Feldweg iki Buchenweg, Buchenweg, Berßener Straße, Mittelradde, Hüvener Straße, Feldweg iki Oststraße, Oststraße, Ahmsener Straße, Lahner Straße, Alte Dorfstraße, Am Neuland, Zur Waldbühne, Feldweg iki Vinner Straße, Vinner Straße, Up'n Sande, Riehen, Im Dorf, Am Sportplatz, Im England, Löninger Straße, rajono skiriamąja riba iki Bahnhofstraße.
                           
                        
                               
                           
                           
                              Osnabriuko rajonas:
                              
                                           
                                       
                                       
                                          Bipeno savivaldybėje:
                                          nuo pietvakarinės rajono skiriamosios ribos palei L 60 Lingener Straße, Ohrtermersch kryptimi, į dešinę pusę į Zum Scherpenberg, į kairę pusę į Alte Schulstraße, į kairę pusę į Fangstraße, į kairę pusę į Bramhof, kertant Bippener Straße L 73, Bergstraße, į dešinę pusę į Kreuzweg, į kairę pusę į Lindlage, iki Berge savivaldybės skiriamosios ribos.
                                       
                                    
                                           
                                       
                                       
                                          Berge savivaldybėje:
                                          nuo Lindlage iki Upberg, Tiefer Weg, Rübbelhauk, į dešinę pusę į Kampstraße, į kairę pusę į Kirchweg, į dešinę pusę į Asterfeldstraße, į kairę pusę į Am Eiskenberg, į dešinę pusę į Fienenmoorweg, Zum weißen Pfahl, Antener Straße, iki Menslagės savivaldybės skiriamosios ribos.
                                       
                                    
                                           
                                       
                                       
                                          Menslagės savivaldybėje:
                                          nuo Antener Straße, į kairę į Reuterweg, Hahler Beeke, Kleine Hase upe (kryptimi prieš srovę), į kairę į Thündamm iki rajono skiriamosios ribos, tada skiriamąja riba iki pradžios taško.
                                       
                                    
                        
               
                  2015 m. rugpjūčio 28 d.
               
            
                   
               
               
                   
               
               
                  EMSLANDAS 03454
               
               
                  Šios Žemutinės Saksonijos Emslando rajono dalys:
                  Herclakė; nuo Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) iki Essenbeel gatvės lygio, tada L formos linija iki B213 kelio, Zum Klingenberg, K 256, Alter Kirchweg, Im Dorfe (K 256), Oling iki Große Hase upės, rajono skiriamąja riba Große Hase upe iki Hahnenmoorkanal, kanalu Hahenmoorkanal iki L 128, Siedlerstraße, Friesenstraße iki rajono skiriamosios ribos, rajono skiriamąja riba iki Wettruper Damm.
               
               
                  2015 m. rugpjūčio 20–28 d.